Bokin' ny Fanekena

Ny Bokin' ny Fanekempihavanana na Bokin' ny Fanekena, izay miisa roa, fantatra amin' ny anarana amin' ny fiteny geezy hoe መጽሐፈ ኪዳን / Mäṣḥafä Kidan, dia vondron-dahatsoratra manokana ao amin' ny endrika lehiben' ny kanônan' ny Baiboly ôrtôdôksa teoahedô, an' ny Fiangonana Ôrtôdôksa Teoahedô Etiôpiana sy ny Fiangonana Ôrtôdôksa Teoahedô Eritreana. Anisan' ny Testamenta Vaovao nitarina izy ireo, miaraka amin' ny Sinôdôsy, ny Didaskalia, ny Boky etiôpianan' i Klemento, ary asa soratra  pseodô-klementina maro hafa. Ao amin' ny lova etiôpiana, ny Fanekena dia tsy lohahevitra ara-teôlôjia fotsiny, fa fitambaran-dahatsoratra mametraka fenitra sy eklesiôlôjika apôstôlika voatsilo, tafiditra ao anatin' ny Soratra Masina.

 Ny votoatiny 
Mirakitra ny fampianaran' i Jesoa nomeny ny Apôstôliny nandritra ny 40 andro teo anelanelan' ny nitsanganany tamin' ny maty sy ny niakarany tany an-danitra ny Bokin''' ny Fanekempihavanana roa. Misy fizaràna enimpolo ny Boky voalohan' ny Fanekempihavanana (Mäṣḥafä Kidan I), izay miresaka indrindra momba ny filaharan' ny Fiangonana sy ny fitsipi-pitondran-tena ho an' ny mpino sy ny mpitondra fivavahana. Mifanitsy amin' ny fizaràna fahiraika amby enimpolo, izay lahatenin' i Jesoa Kristy tamin' ny mpianany tany Galilea taorian' ny nitsanganany tamin' ny maty, ny Boky faharoan' ny Fanekempihavanana (Mäṣḥafä Kidan II). Izy io dia miresaka lohahevitra ara-teôlôjia, anisan' izany ny fahatongavana ho nofo sy ny fitsanganana amin' ny maty ary ny eskatôlôjia, ary mampitandrina amin' ny mpampianatra sandoka, sady manantitrantitra ny kristôlôjia ôrtôdôksa manohitra ny hevitra gnôstika. Tsy tokony afangaro amin' ny Bokin' ny Fanekena resahin' ny Eksôdôsy ( Eks 20–23 na Eks 24:7) ireo boky ireo: ny anarany fotsiny no mitovy. 
Mäshafä Kidan IMäshafä Kidan IILohahevi-dehibeFitsipi-pifehezan' ny Fiangonana sy ny litorjia (ny lamin' ny Fiangonana, ny fitsipika mifehy ny pretra, ny batisa, sns.).Teôlôjia sy fanambaràna eskatôlôjika (famoronana, fitsarana farany, andro farany).FombanyMametraka fenitra ho an' ny firafitry ny Fiangonana.Fanambaràna momba ny misterin' ny finoana sy izao rehetra izao.FikendrenaManome ny Ser'at ("lamina") ho an' ny fiangonana kristiana.Mandalina kokoa ny Temhert (fampianarana) nomen' i Jesoa.

 Sata 
Kanônika ireo boky ireo ao amin' ny kanôna lehiben' ny Testamenta Vaovao ao amin' ny Fiangonana Ôrtôdôksa Teoahedô Etiôpiana, izay misy boky 81 ao amin' ny Baiboly ôfisialiny. Amin' ny ankapobeny, ao amin' ny mpanoratra tandrefana izy ireo dia heverina ho asasoratra taty aoriana izay tsy misy votoatiny mivantana maneho ny zava-nisy tamin' ny andron' ny Apôstôly. Tsy tafiditra ao anatin' ny kanôn' ny Baiboly katôlika na ny an' ny prôtestanta ary ny kanôna ôrtôdôksa teoahedô atao hoe "kanôna kely" na "kanôna tery" izy ireo.

 Jereo koa 

 Kanônan' ny Baiboly ôrtôdôksa teoahedo
 Sinôdôsy''
 Boky voalohan' ny Fanekena
 Boky faharoan' ny Fanekena
 Boky etiôpianan' i Klemento
 Didaskalia etiôpiana
 Fiangonana ôrtôdôksa teoahedô
 Fiangonana Ôrtôdôksa Teoahedô Etiôpiana
 Fiangonana Ôrtôdôksa Teoahedô Eritreana